- Հաշվի առնելով, որ հաշմանդամության բազմաթիվ տեսակներ կան, նրանցից յուրաքանչյուրի նկատմամբ, իմ կարծիքով, պետք է անհատական մոտեցում ցուցաբերվի: Պետք է մեր քաղաքը հարմար լինի նրանց տեղաշարժման համար, պետք է հնարավորություն ունենանք աշխատատեղեր ստեղծելու: Կուզենայի նշել, որ «Սեյվ դը չիլդրեն»-ի հետ համագործակցության շրջանակներում նախատեսում ենք հաշմանդամություն ունեցող մարդկանց աշխատատեղերի հարցին լուծումներ տալ: Մեզ մոտ՝ քաղաքապետարանում, առաջիկայում աշխատանքի հնարավորություն կստանան 15 հաշմանդամություն ունեցող քաղաքացիներ: Քաղաքապետարանի շենքի մուտքը դեռ մատչելի չէ, բայց ծրագրում ենք հաջորդ տարի թեքահարթակ կառուցել: Նշեմ, որ քաղաքապետարանում մտադիր ենք «մեկ պատուհանի» սկզբունքը ներդնել, ինչն արդյունավետ քայլ կլինի նաև այն քաղաքացիների համար, ովքեր տեղաշարժման դժվարություն ունեն: Նրանք երկրորդ հարկ բարձրանալու խնդիր այդ դեպքում չեն ունենա: